b"\n_START_ARTICLE_\nGiacomo Maria Radini-Tedeschi\n_START_SECTION_\nBiografia\n_START_PARAGRAPH_\nOrdenat prevere el 2 de novembre de 1879, va fer de professor de dret can\xc3\xb2nic a Piacenza. Va col\xc2\xb7laborar fins al 1883 a l'Obra dels Congressos._NEWLINE_Al 1890 esdevingu\xc3\xa9 col\xc2\xb7laborador de la Secretaria d'Estat de la Santa Seu, i en aquest \xc3\xa0mbit, al 1891 va ser l'encarregat de portar la birreta cardenal\xc3\xadcia al nou purpurat monsenyor Gruscha; i al 1893 per a monsenyors Lecot i Bourret: aquesta darrera entrava a la l\xc3\xadnia del raillement (alineament) vers la Tercera Rep\xc3\xbablica Francesa, perseguida pel Papa Lle\xc3\xb3 XIII, de la qual els dons nous cardenals eren partidaris. En aquesta missi\xc3\xb3 va ser acompanyat per Achille Ratti, el futur Papa Pius XI, coetani amb qui havia sovintejat, a finals de la d\xc3\xa8cada de 1870, el Pontifici seminari llombard de Roma._NEWLINE_Despr\xc3\xa9s de la dissoluci\xc3\xb3 de l'Obra dels Congressos, Giacomo Radini Tedeschi, en aquella \xc3\xa8poca canonge vatic\xc3\xa0 i docent de sociologia al Col\xc2\xb7legi lleoni\xc3\xa0 de Roma, va ser nomenat el 4 de gener de 1905 bisbe de Bergam. L'ordenaci\xc3\xb3 episcopal li va ser conferida personalment pel Papa Pius X a la Capella Sixtina el 29 de gener seg\xc3\xbcent._NEWLINE_Com a secretari escoll\xc3\xad a Angelo Roncalli, el futur Papa Joan XXIII._NEWLINE_Afectat per un tumor, traspass\xc3\xa0 el 22 d'agost de 1914 a l'edat de 57 anys. Dos dies abans havia mort a Roma el Papa Pius X i, poques setmanes abans havia esclatat la Primera Guerra Mundial.\n_START_SECTION_\nEl car\xc3\xa0cter i l'obra\n_START_PARAGRAPH_\nD'or\xc3\xadgens aristocr\xc3\xa0tes, la seva activitat es caracteritz\xc3\xa0 per l'inter\xc3\xa8s vers la problem\xc3\xa0tica social t\xc3\xadpica del seu temps: a la tardor de 1909 don\xc3\xa0 suport a la vaga de Ranica, en la qual els treballadors d'una f\xc3\xa0brica t\xc3\xa8xtil que participaven en el sindicat cat\xc3\xb2lica van exigir una reducci\xc3\xb3 de les hores de treball, llavors d'11 hores al dia durant sis dies a la setmana i per aix\xc3\xb2 se l'acus\xc3\xa0 de modernisme i progressisme (per\xc3\xb2 les acusacions van caure)."